b'\n_START_ARTICLE_\nJerry Lucas\n_START_SECTION_\nUra\n_START_PARAGRAPH_\nLucas pelasi yliopistokoripalloa Ohion osavaltionyliopistossa. Samaan aikaan h\xc3\xa4nen kanssaan pelasivat muun muassa John Havlicek ja Bob Knight, joiden johdolla Ohio p\xc3\xa4\xc3\xa4si jokaisena Lucasin kautena NCAA:n loppuotteluun. Vuonna 1960 joukkue voitti NCAA-mestaruuden. H\xc3\xa4n osallistui NBA:n vuoden 1962 varaustilaisuuteen, jossa Cincinnati Royals varasi h\xc3\xa4net alueellisella varausvuorolla (territorial pick). Lucas pelasi seurassa vuodet 1963\xe2\x80\x931969, joiden aikana h\xc3\xa4net valittiin vuoden tulokkaaksi, kuusi kertaa t\xc3\xa4hdist\xc3\xb6otteluun sek\xc3\xa4 viisi kertaa sarjan t\xc3\xa4hdist\xc3\xb6joukkueisiin. Lokakuussa 1969 h\xc3\xa4nen pelioikeutensa myytiin San Francisco Warriorsille, jota h\xc3\xa4n edusti toukokuuhun 1971 asti. T\xc3\xa4m\xc3\xa4n j\xc3\xa4lkeen Lucas pelasi kolme kautta New York Knicksin paidassa ennen lopettamistaan._NEWLINE_Lucas pelasi olympiakultaa voittaneessa Yhdysvaltain joukkueessa Roomassa 1960.'